7f1c8516d590ef6b4a532ee7379f6783
Spørgsmål: 


Hej,  jeg prøver lige at spørge om BOLIUS vil give mig et svar på følgende spørgsmål, fra ejerlejlighedsloven.


I ejerlejlighedsloven loven §2 stk.4 står der skrevet, at en ejer af flere ejerlejligheder ikke kan deltage i afstemning med fordelingstal for ejerlejligheder, der er genudlejet pr. 1, januar 1980 og frem. Dette omfatter både bolig- og erhvervslejligheder. Bestemmelsen betyder, at ejerens mulighed for at gøre sine interesser gældende ved generalforsamlingens almindelige afstemning reduceres efterhånden som lejlighederne genudlejes i stedet for at blive frasolgt. Et andet sted på nettet kan man læse en enkelt person eller firma maksimal kan have 1/3 af stemmerne ved en generalforsamling i en ejerforening. 


Er begge udsagn mon OK?


Med venlig hilsen og tak på forhånd


Niels J


Ejerforening, hvor mange stemmer kan en enkelt ejer af flere udlejede lejligheder have?
bolius.dk
2021.21
Hej Niels Jørgen.


Ja, det er korrekt, at ejerens indflydelse reduceres i takt med løbende genudlejning. Den omtalte regel i ejerlejlighedsloven skal forhindre, at den oprindelige ejer kun sælger netop så mange af lejlighederne, at ejeren bevarer majoriteten på generalforsamlingen, idet ejeren - i stedet for at sælge - udlejer de resterende lejligheder.


Den anden del af dit spørgsmål skal omvendt besvares benægtende. Der gælder ikke nogen egentlig maksimeret begrænsning for en ejers stemmeandel.


Normalvedtægten gælder i de tilfælde, hvor ejerforeningen ikke har vedtaget sine egne vedtægter. Ovenstående er således skrevet med forbehold for, at din ejerforening har vedtaget egne vedtægter eller supplerende vedtægter.

